
Riigihanke konkursikomisjoni koosseisu muutmine
1. ASJAOLUD JA MENENLUSE KÄIK

Vastavalt Narva Linnavalitsuse 08.03.2006 määruse nr 298 „Riigihangete läbiviimise reglement“ (edaspidi ka reglement) §-le 3 viib riigihangete konkursse läbi konkursikomisjon (edaspidi ka konkursikomisjon). Konkursikomisjon moodustatakse Narva Linnavalitsuse poolt, lähtudes Narva linna põhimäärusest. 

Narva Linnavalitsuse riigihanke konkursikomisjoni alaline isikkoosseis on määratud Narva Linnavalitsuse 29.12.2005. a korraldusega nr 1400-k «Riigihanke konkursikomisjoni koosseisu kinnitamine», mis on muudetud järgmiste Narva Linnavalitsuse korraldustega:  NLV 10.09.2008 nr 1129-k, NLV 18.02.2009 nr 165-k, NLV 18.11.2009 nr 1347-k, NLV 22.02.2010 nr 237-k, NLV 26.01.2011 nr 90-k, NLV 18.05.2011 nr 467-k, NLV 01.06.2011 nr 522-k, NLV 29.06.2011 nr 625-k. Eeltoodud NLV korraldusest lähtuvalt konkursikomisjoni alaline isikkoosseis on seitsmeliikmeline ning reglemendi §-st 7 tulenevalt tegutseb komisjoni liikmena ka menetletava riigihanke eest vastutavaks määratud isik. Seejuures reglement ei sätesta konkursikomisjoni liikmete täpset arvu.
Seoses sellega, et riigihanke läbiviimisel tuleb konkursikomisjonil mõnedel juhtudel otsustada ja lahendada palju küsimusi, mis vajavad komisjoni liikmetest töökogemust ning samuti konkursikomisjoni töö läbipaistvuse tagamiseks on otstarbekas viia konkursikomisjoni koosseisu sisse täiendavalt kaks liiget Narva Linnavolikogu liikmetest. 

Ettepanekuid konkursikomisjoni osalemiseks tehti Narva Linnavolikogu rahanduskomisjoni aseesimehele Vladimir Mižui ja Narva Linnavolikogu revisjonikomisjoni esimehele Aleksandr Brokk. Vladimir Mižui ja Aleksandr Brokk andsid oma suulised nõusolekud konkursikomisjoni liikmetena saamiseks. 

Muudatuste järgselt muutub komisjoni alaline koosseis üheksaliikmeliseks. 
2. ÕIGUSLIKUD ALUSED
Vastavalt kohaliku omavalitsuse korralduse seaduse (KOKS) § 49 lõikele 11 linnavalitsuse täpsema töökorra, komisjonide moodustamise alused ja korra ning tegevuse alused kehtestab volikogu. 
Narva Linnavolikogu 29.06.2000. a määrusega nr 36/16 «Narva linna põhimääruse kinnitamine» kinnitatud Narva linna põhimääruse punkti 5.7.1 kohaselt on Narva Linnavalitsusel õigus moodustada oma korraldusega alalisi ja ajutisi komisjone. Riigihankekomisjon on moodustatud Narva Linnavalitsuse 29.12.2005. a korraldusega nr 1400-k «Riigihanke konkursikomisjoni koosseisu kinnitamine». Seega uute liikmete määramiseks tuleb muuta Narva Linnavalitsuse 29.12.2005 korraldus nr 1400-k.
3. OTSUS 
Teha Narva Linnavalitsuse 29.12.2005. a korraldusega nr 1400-k «Riigihanke konkursikomisjoni koosseisu kinnitamine» moodustatud riigihanke konkursikomisjoni alalises koosseisus järgmised muudatused:

1) määrata riigihanke konkursikomisjoni liikmeks Narva Linnavolikogu liiget Vladimir Mižui;

2) määrata riigihanke konkursikomisjoni liikmeks Narva Linnavolikogu liiget Aleksandr Brokk.

4. Rakendussätted

4.1. Korraldus jõustub seaduses ettenähtud korras.
4.2. Narva Linnavalitsuse Linnavara- ja Majandusametil teha korraldus asjaosalistele teatavaks.
4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemisest arvates.

